20. 12. 2022 Vallvolikogu päevakord

**Mulgi Valla jäätmehoolduseeskiri**

Hetkel kehtib Mulgi valla jäätmehoolduseeskiri, mis on volikogu poolt vastu võetud 20.03.2019 nr 86

Korraldatud jäätmeveo vedaja leidmiseks on vaja läbi viia uus hange, sest praeguse vedajaga AS Eesti Keskkonnateenused lõpeb leping 2023 aasta märtsi lõpus.

Jäätmehoolduseeskiri vajab uuendamist, et viia see kooskõlla jäätmeseadusega ning rakendada uued tingimused järgmiseks korraldatud jäätmeveo perioodiks.

Mulgi valla jäätmehoolduseeskirja eelnõu on koostanud Eesti Jäätmehoolduskeskus MTÜ, mis on 24 omavalitsuse poolt asutatud organisatsioon ja nende ülesanne on võtta omavalitsustelt üle kõik jäätmehoolduse korralduslikud ülesanded, mis on omavalitsustele pandud jäätmeseaduse ning teiste jäätmehooldust reguleerivate õigusaktidega.

Jäätmehoolduseeskirja eelnõu oli 18. oktoobri vallavalitsuse istungi päevakorras, kus vallavalitsus kiitis eelnõu heaks ja otsustas volikogule saata siis, kui on saadud  kooskõlastused vastavatelt ametkondadelt, kellega peab jäätmeseadusest tulenevalt eeskirja kooskõlastama. Tänaseks on Mulgi valla jäätmehoolduseeskirja vastavad ametid kooskõlastanud ja eeskirjas on täiendused lisatud.

Jäätmehoolduseeskiri on koostatud lähtuvalt jäätmeseadusest, pakendiseadusest ning keskkonnaministri 03.06.2022 määrusest nr 28 „Olmejäätmete liigiti kogumise ja sortimise nõuded ja kord ning sorditud jäätmete liigitamise alused“ Mulgi valla jäätmehoolduseeskirjas on toodud liigiti kogutavate jäätmete kogumise nõuded.

Olulisemad muudatused on eri liiki olmejäätmete kogumise ja üleandmise kohustuse tingimustes, mida kajastab eeskirja § 10, kus on toodud erinevad jäätmeliigid, mida peab korraldatud jäätmeveoga vedajale tekkekohas üle andma. Jäätmeliigid, millele kohaldatakse korraldatud jäätmevedu:

|  |  |  |
| --- | --- | --- |
| **Jäätmeliigid, millele kohaldatakse korraldatud jäätmevedu (üleandmine tekkekohas)** | **Kellele kohustuslik** | **Märkused/ erisused** |
| Segaolmejäätmed | kõikidel jäätmevaldajatel kohustuslik |  |
| Biolagunevad köögi- ja sööklajäätmed | Era- ja kortermajad, samuti äri-, tootmis-, ja ühiskondlikud hooned, kus tekib köögi- ja sööklajäätmetega | Kohapeal võimalik nõuetekohaselt komposteerida kompostris ainult eramajade kinnistutel. Hajaasustuses võib kasutada aunkompostimist |
| Biolagunevad aia- ja haljastusjäätmed | Kõikidel kohustuslik | Võib nõuetekohaselt kompostida: eramajad ja hajaasustuse majapidamised |
| Paberi- ja kartongijäätmete | Tiheasustusalal kortermajad, äri-, tootmis-, teenindus- ja ühiskondlikud hooned, kus tekib paberi- ja kartongijäätmeid | Võib tuua avalikesse kogumismahutitesse: eramajad ja hajaasustuse majapidamised |
| Suurjäätmed | Võimalik üle anda korraldatud jäätmeveo raames | Või mõni muu kogumiskoht vastavalt hankeveo lepingule |
| Segapakend | Kõikidel kohustuslik | Avalik kogumismahuti |
| Klaaspakend | Kohustuslik alates 4 korteriga majast + äri-, tootmis-, ühiskondlik hoone, kus tekib klaaspakendeid | Ülejäänud annavad üle avalikes kogumiskohtades |
| Tekstiilijäätmed |  | Võimalik üle anda korraldatud jäätmeveo raames või nõuetekohases kogumiskohas |

Korraldatud jäätmeveoga liitumine on kohustuslik kõikidele jäätmevaldajatele, kes asuvad korraldatud jäätmeveo piirkonnas.

Lähestikku asuvate kinnistute omanikud võivad liituda ja koos jäätmeid üle anda vallavalitsuse nõusolekul. Kui kinnistul ei elata või seda ei kasutata võib vallavalitsus anda jäätmeveo vabastuse, seda ka kindlal perioodil (nt talvel).

Segaolmejäätmete äravedu peab toimuma tiheasustusalal sagedusega vähemalt **1 kord 4 nädala jooksul,** hajaasustuseses **vähemalt 1 kord 14 nädala jooksul.**

Köögi- ja sööklajäätmete veo sagedus **1 kord 2 nädala jooksul ja perioodil** **01.10-30.04 on lubatud sagedusega 1 kord 4 nädala jooksul.**

Muude liigiti kogutavate jäätmete mahuteid tuleb tühjendada vastavalt vajadusele, vältides nende ületäitumist.

Jäätmete kogumisel nende tekkekohas on eesmärgiks liita kõik jäätmevaldajad korraldatud jäätmeveoga ning kui vähegi võimalik, siis suunata kogutud jäätmed uuesti ringlusesse. Näiteks biolagunevate jäätmete osakaal segaolmejäätmetes peaks edaspidi jääma ala 10 % ja ehitus- ja lammutusjäätmete taaskasutamise eesmärgiks on suunata taaskasutusse vähemalt 70% ehitus- ja lammutusjäätmetest.

Koostaja:

Tiia Kukk

maa- ja planeeringuspetsialist